Diari Oficial de la Generalitat Valenciana


Sumari del DOGV 5086, del 06-09-2005 (2005/9905)

RESOLUCIÓ de 29 d'agost de 2005, de la Direcció General d'Ensenyament de la Conselleria de Cultura, Educació i Esport, per la qual se cita els interessats en el procediment administratiu de referència a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5086

Data del DOGV
:   06-09-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/9905


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 29 d'agost de 2005, de la Direcció General d'Ensenyament de la Conselleria de Cultura, Educació i Esport, per la qual se cita els interessats en el procediment administratiu de referència a comparéixer en la via jurisdiccional. [2005/A9905]
  
El Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrents: les associacions de mares i pares dels col·legis públics Miguel de Cervantes, de Fuenterrobles; Ramón Laporta, de Sinarcas; Maestro Aguilar, de Camporrobles; Maestro Victorio Montes, de Venta del Moro; i El Cabriel, de Villargordo del Cabriel.
  
Interessats: membres dels distints sectors que configuren les comunitats escolars dels col·legis públics d'Educació Infantil i Primària Miguel de Cervantes, de Fuenterrobles; Ramón Laporta, de Sinarcas; Maestro Aguilar, de Camporrobles; Maestro Victorio Montes, de Venta del Moro; El Cabriel, de Villargordo del Cabriel; de l'Institut d'Educació Secundària Número 1, d'Utiel; i de l'Institut d'Educació Secundària Miguel Ballesteros Viana, d'Utiel.
  
Descripció: recurs contenciós administratiu interposat contra la desestimació presumpta dels recursos potestatius de reposició formulats el dia 26 d'abril de 2005, pels recurrents de Fuenterrobles, Sinarcas, Camporrobles i Venta del Moro, i el dia 27 d'abril de 2005, pel de Villargordo del Cabriel, a l'Orde de 14 de març de 2005, per la qual es modifica el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil, Educació Primària i Educació Especial, de titularitat de la Comunitat Valenciana, publicada en el Diari Oficial de la Generalitat Valenciana número 4.973 de 29 de març de 2005.
  
Referència del tribunal: recurs contenciós administratiu número 02/943/2005.
  
D'acord amb el que preveu l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, s'acorda remetre a la Secció Tercera de la Sala Contenciosa Administrativa, l'expedient administratiu de referència i citar els interessats en el procediment descrit, a fi que puguen personar-se en la via jurisdiccional en el termini de nou dies, si al seu dret convé, en qualitat de demandats, fent-los saber que hauran de comparéixer degudament representats en la forma establida en els articles 23.2 i 23.3. de la Llei de la Jurisdicció Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte objecte de recurs.